Haus Sparebank

Haus Sparebank ble etablert i Ytre Arna (Haus) under navnet Haus Præstegjeld Sparebank i 1866. Fire år senere ble Haus herred delt og Bruvik skilt ut som eget herred og prestegjeld. Den nye kommuneorganiseringen fikk imidlertid ingen store konsekvenser for banksameiet. Virksomheten skiftet navn til Haus Sparebank i 1877, men ble til daglig kalt Haus og Bruvik Sparebank. 

Haus Sparebank etablerte filialer på Espeland og Lonevåg i henholdsvis 1936 og 1948. I 1971 fusjonerte virksomheten med Bergens Sparebank, og i 1982 ble begge sammensluttet til Sparebanken Vest i likhet med mange andre banker i Hordaland og Sogn og Fjordane.

 Litteratur 
 Angell, Svein Ivar, m.fl. 1998. Vestlandsreiser. A.s. Centraltrykkeriet
 Mjeldheim, Leif. 1966. Haus Sparebank 1866-1966. J. W. Eide A.s. Bergen

 Eksterne lenker 
 Haus Sparebank - oppslagsverket oVe, artikkel av Torgeir Aase, Bergen Byarkiv.

Kategori:Tidligere norske banker
Kategori:Næringsliv i Bergen
Kategori:Næringsliv i Osterøy
Kategori:Selskaper etablert i 1866
Kategori:Selskaper opphørt i 1971
Kategori:1866 i Norge